open-index/open-wikipedia-markdown huggingface dataset:
Christus vivit

**Christus vivit** () on paavi Franciscuksen apostolinen kehotuskirje, joka on suunnattu “nuorille ja koko Jumalan kansalle”. Se ilmestyi vuonna 2019 ja julkaistiin suomeksi samana vuonna.

Kirje on muistutus elävästä, läsnäolevasta ja välittävästä Kristuksesta, joka ei ole vain historian hahmo kahden vuosituhannen takaa: ”Meillä on vaara pitää Jeesusta Kristusta vain menneisyyden hyvänä esimerkkinä, muistona, jonakuna, joka pelasti meidät 2000 vuotta sitten. Se ei hyödyttäisi meitä, vaan jättäisi meidät sellaisiksi kuin aikaisemminkin eikä vapauttaisi meitä. Hän, joka täyttää meidät armollaan, hän, joka vapauttaa, muuttaa ja parantaa meidät ja lohduttaa meitä, hän elää.”

Kehotuskirje on jaettu yhdeksään lukuun ja 299 kohtaan. Ensimmäinen luku aloittaa sillä, mitä Raamattu sanoo nuorista, toisen luvun otsikkona on “Jeesus Kristus on aina nuori”. Kolmannen luvun on otsikko on “Te olette Jumalan ‘nyt'”. Neljännessä luvussa paavi puhuu nuorille kolmesta suuresta totuudesta: Jumala on rakkaus; Kristus pelastaa sinut; Kristus elää! Viides luku, “nuorten teitä”, koostuu useata eri teemasta. Kuudes luku käsittelee juurettomuuden vaikeuksia otsikolla “nuorista, joilla on juuret”. Seitsemäs luku koskee nuorten sielunhoitoa ja nuorisotyötä, johon nuoret itse osallistuvat. Kahdeksas luku käsittelee kutsumusta, rakkautta ja perhettä, työelämää ja kutsumusta Jumalalle vihittyyn elämään. Yhdeksäs luku käsittelee oman kutsumuksen tunnistamista.

## Katso myös
*Lumen fidei
*Youcat
*Docat

## Lähteet

## Suomennos
**Christus vivit* (Kristus elää). KATT 2019. 

## Aiheesta muualla
*Christus vivit
Droits de l’Homme (1794)

**Droits de l’Homme** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 16. helmikuuta 1793 Lorientin telakalta, missä köli laskettiin toukokuussa. Alus laskettiin vesille 29. toukokuuta 1794 ja  otettiin palvelukseen heinäkuussa.

## Palvelus
Alus oli paluumatkalla Irlannin retkeltä, kun se joutui taisteluun *HMS Indefatigablen* ja *HMS Amazonin* kanssa. Se haaksirikkoutui 13. tammikuuta 1797 taistelun jälkeen Audiernen edustalla.

## Lähteet
*

### Viitteet
Difosfomevalonaattidekarboksylaasi

**Difosfomevalonaattidekarboksylaasi** on lyaaseihin kuuluva entsyymi, joka katalysoi isopentenyylipyrofosfaatin muodostumista mevalonaatti-5-pyrofosfaatista. Toisena tuotteena reaktiossa muodostuu hiilidioksidia. Entsyymiä esiintyy niin aitotumaisissa kuin esitumaisissakin eliöissä, ja se on osa mevalonaattireittiä. Difosfomevalonaattidekarboksylaasin EC-numero on EC 4.1.1.33.

## Rakenne ja toiminta
Difosfomevalonaattidekarboksylaasi on rakenteeltaan kahdesta samanlaisesta alayksiköstä muodostuva dimeeri. Entsyymin molekyylimassa on eliöstä riippuen 80–100 kDa. Entsyymi vaatii toimiakseen ATP:n ja magnesiumin muodostaman kompleksin, mutta eräissä eliöissä koboltti tai mangaani voivat korvata magnesiumionin. Eräissä eliöissä muut nukleosiditrifosfaatit voivat korvata ATP:n. Difosfomevalonaattidekarboksylaasin inhibiittoreita ovat esimerkiksi 6-fluorimevalonihappo ja entsyymin katalysoiman reaktion siirtymätilaa muistuttavat N-metyyli-N-karboksimetyyli-2-pyrofosfoetanoliamiini ja difosfoglykolyyliproliini. 

Substraattien sitoutumisessa ja katalyyttisessä aktiivisuudessä tärkeässä roolissa olevat aminohapot ovat seriini, asparagiinihappo ja arginiini. Difosfomevalonaattidekarboksylaasin katalysoiman reaktion mekanismin ensimmäisessä vaiheessa ATP luovuttaa mevalonaatti-5-pyrofosfaatin hydroksyyliryhmän fostaattiryhmän, jolloin muodostuu fosfaattiesteri ja ADP:tä. Fosfaattiesterin fosfaattiryhmä on suhteellisen hyvä lähtevä ryhmä, ja sen eliminoituessa muodostuu välivaiheena karbokationi. Tästä karbokationista eliminoituu vielä hiilidioksidi, jolloin muodostuu kaksoissidos ja lopputuotokseksi isopentenyylipyrofosfaattia. 
:

## Lähteet
Umbusi jõgi

**Umbusi jõgi** (myös Umbuse jõgi, Mõrtsa jõgi, Mõrtsioja) on Virossa Jõgevamaan Põltsamaalla virtaava 36 kilometriä pitkä Pedja jõen sivujoki. Umbusi jõen yhtymäkohta sijaitsee 21,2 kilometriä Pedja jõen suistosta yläjuoksulle. Joen valuma-alueen pinta-ala on 154 neliökilometriä. Joki alkaa Kalanan kylässä pienestä lähteestä ja se alkaa virtaamaan kohti etelää. Lustiveren kylässä joki on padottu pohjapadolla patolammeksi, jonka nimi on Lustivere järv . Kylän jälkeen jokeen yhtyy vasemmalta tuleva Sulustvere oja (pituus 13 km ja valuma-alue 33 km²). Joki alittaa valtatien 2, jonka jälkeen siihen yhtyy oikealta tuleva Kassimatsi oja (pituus 8 km ja valuma-alue 27 km²). Ojan jälkeen Umbusi jõgi saapuu Umbusin kylään, joka sijaitsee Alam-Pedjan luonnonsuojelualueen pohjoisreunalla. Suojelualueen suolla se seuraa Umbusin raban lounaisreunaa ja yhtyy Pedja jõgeen 21 kilometriä ennen sen suistoa Emajoella.

Umbusi oja läte 2023.jpg|Joen lähde Kalanan kylässä.
Paisjärv Umbusi ojal Lustiveres.jpg|Lustivere järv ja sen pohjapato.
Umbusi oja Umbusis 2023.jpg|Umbusi jõgi Umbusissa.


## Luontoarvoja
Joen ekologinen tila on luokiteltu hyväksi. Joen vesi on kirkasta, sen näkösyvyys oli yli 1,2 metriä ja veden happamuustaso oli noin pH&nbsp;8,1. Pikknurme järven padon alapuolisessa joessa on havaittu kuusi kalalajia, jotka ovat hauki, mutu, made, ahven, kivennuoliainen ja kivisimppu.

## Huomautukset

## Lähteet
* 
### Viitteet
Hercule (1797)

**Hercule** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 14. elokuuta 1793 Lorientin Caudanin telakalta, missä köli laskettiin kesäkuussa 1794. Alus laskettiin vesille 5. lokakuuta 1797 ja otettiin palvelukseen helmikuussa 1798.

## Palvelus
Britannian kuninkaallinen laivasto valtasi aluksen 20. huhtikuuta 1798, se nimettiin *HMS Herculekseksi* ja poistettiin käytöstä joulukuussa 1810.

## Lähteet
*

### Viitteet
Kehrä (veistos)

**Kehrä** on Reijo Paavilaisen ja Pertti Mäkisen suunnittelema ulkoveistos, joka sijaitsee Valtateiden 8:n ja 23 risteyksessä Söörmarkussa. Vuonna 1999 valmistunut veistos on maalattua umpiterästä. Sen halkaisija on 5,10 metriä ja paino 13,4 tonnia.

Kehrä on osa vuosina 1996 - 1999 toiminuttaTaidetie-hanketta, jossa toteutettiin taideteoksia Valtateiden 8 ja 23 välille yhteistyönä Kakaanpään taidekoulun ja Porin taidemuseon kanssa. Kehrä on Taidetien suurin veistos. 

Kehrän muotokielessä on vaikutteita lumiveistoksesta, jonka Paavilainen ja Mäkinen tekivät Naganon talviolympialaisten yhteydessä vuonna 1998, ja josta he saivat palkinnoksi kultamitalin. Lisäksi Kehrässä on vaikutteita taiteilijoiden yhteiseltä Meksikon matkalta. Veistoksen keltainen väri tuli Satakunnan väreistä, ja teosta katsotan sinistä taivasta vasten. 

Taiteilijat valmistivat styroksista pienoismallin. Veistoksen toteutti Pori Works Oy. Se koottiin kolmesta umpiraudan palasta, jotka hitsattiin yhteen. Kuviointi tehtiin polttoleikkaamalla. Kehrä asennettiin paikoilleen 27.1.1999. Vuosina 2018 ja 2019 risteys muutettiin eritasoliittymäksi, ja Kehrän siirtoa pohdittiin. Se päätettiin kuitenkin pitää alkuperäisellä paikallaan. Maata räjäytettiin veistoksen ympäriltä, mutta itse teos saatiin säilymään ehjänä

## Lähteet
Cassard (1795)

**Cassard** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 16. helmikuuta 1793 Lorientin telakalta, missä köli laskettiin elokuussa. Alus laskettiin vesille 2. toukokuuta 1795 ja otettiin palvelukseen heinäkuussa.

## Palvelus
Alus nimettiin 24. helmikuuta 1798 *Dix-Aoûtiksi* ja edelleen 5. helmikuuta 1803 *Braveksi*. Alus vallattiin 6. helmikuuta 1806 Santo Domingossa ja upposi huhtikuussa Azorien rannikolla matkalla Britteinsaarille.

## Lähteet
*

### Viitteet
Tourville

**Tourville** tarkoittaa muun muassa seuraavia:

* Tourville-sur-Arques, kunta Ranskassa Seine-Maritimen departementissa

;Ranskan laivaston aluksen nimenä:
* Tourville-luokka Ranskan laivaston kolmen sukellusveneentorjuntafregatin muodostama alusluokka
* *Tourville*, Barracuda-luokan sukellusvene
* Tourville (1788), Téméraire-luokan 75-tykkinen linjalaiva
* Tourville (1811), 86-tykkinen linjalaiva
* Tourville (1853), 80-tykkinen linjalaiva
* FS Tourville (1876), Ranskan laivaston vuonna 1876 vesille laskettu risteilijä
* FS99 Tourville (1926), Ranskan laivaston 1926 vesille laskettu Duquesne-luokan raskas risteilijä
* FS Tourville (1926), Duquesne-luokan raskas risteilijä
* FS Tourville (D610), F67-luokan 
* FS Tourville (D610), Ranskan laivaston 1975 palvelukseen otettu Tourville-luokan hävittäjä
* Tourville (S637), Ranskan laivaston 2023 vesille laskettu Suffren-luokan ydinsukellusvene
Wattignies (1794)

**Wattignies** tai **Watigny** oli Ranskan laivaston kaksikantinen 74-tykkinen Téméraire-luokan linjalaiva.

## Valmistus

Alus tilattiin 3. heinäkuuta 1793 Lorientin telakalta, missä köli laskettiin toukokuussa. Alus laskettiin vesille 8. lokakuuta 1794 ja otettiin palvelukseen joulukuussa.

## Palvelus
Alus todettiin käyttökelvottomaksi Brestissä ja määrättiin romutettavaksi 5. syyskuuta 1808. Se romutettiin 1808–1809.

## Lähteet
*

### Viitteet
World of Warcraft: Midnight

**World of Warcraft: Midnight** on yhdestoista lisäosa *[[World of Warcraft]]* -nettiroolipelille, jatko-osa lisäosalle *[[World of Warcraft: The War Within]]* (2024) sekä Maailmansielu-saagan () toinen osa. Lisäosa julkistettiin ensimmäisen kerran vuoden 2023 BlizzConissa, saagan muiden lisäosien kanssa, ja se julkaistiin 2. maaliskuuta 2026. Maailmansielu-saagaan on tekeillä myös kolmas ja viimeinen lisäosa: *[[World of Warcraft: The Last Titan|The Last Titan]]*.

## Uudet ominaisuudet
* Neljä vapaassa järjestyksessä tutkittavaa aluetta:
** Eversongin metsä (): Yhtä aikaa sekä keväiseltä että syksyiseltä vaikuttava lumottu metsä, joka ympäröi Hopeakuuta (), entisten korkeahaltioiden ja nykyisten verihaltioiden valtakunnan, Quel’Thalasin, pääkaupunkia.
** Zul’Aman: Amani-metsäpeikkojen muodostaman imperiumin pääkaupunki. Siellä sijaitseva Atal’Aman oli entinen raidi-instanssi, jossa piti kukistaa sotavaltias Zul’jin. Amani-heimon uusi hallitsija, Zul’jarra yrittää ratkaista vuosikymmeniä sitten kadonneiden loa-jumalten arvoitusta.
** Harandar: Maanalaisissa luolissa sijaitseva alkukantainen viidakko, joka sijaitsee kaikkien koskaan kasvaneiden maailmanpuiden juurten keskellä ja jota asuttaa haranir-niminen rotu.
** Voidstorm: Tyhjyyden täyttämä kaoottinen alue, jonka läpi pelaajan pitää matkustaa yhdessä tyhjiöhaltioiden () kanssa Xal’atathin suunnitelmien pysäyttämiseksi.
* Uusi liittolaisrotu: Haranir, joka voi kuulua joko Liittoumaan ja Laumaan. He ovat yksi Azerothin vanhimmista roduista. He elävät Harandarin maanalaisessa viidakossa. Heillä on myös kyky muuntautua lepakoiksi.
* Demoninmetsästäjä () saa hahmoluokkaansa uuden kolmannen suuntautumisen: ahmaisija ().
* Pelaajat voivat tästä lähtien rakentaa itselleen peliin omat talot, joiden rakentaminen ja ylläpitäminen eivät vaadi tai maksa mitään. Ne voi rakentaa joko julkisiin tai yksityisiin naapurustoihin (), ja koristella mielensä mukaan. Tämä ominaisuus varhaisjulkaistiin *World of Warcraftiin* 2. joulukuuta 2025.
*”Saalis”-järjestelmä (): Uudenlainen avoimen maailman haastekilpailujärjestelmä. Vaikeusasteina normaali (), vaikea (), ja (). Pelaajat jäljittävät ja jahtaavat tietynlaisia kohteita. Korkeammilla vaikeusasteilla, kilpailuihin kuuluu useampia vaiheita, ja lopulta jokainen kilpailu huipentuu yksi-yhtä-vastaan -tyylisiin pomotaisteluihin. Palkintoihin kuuluu muun muassa uusia ratsuja, uusia piirteitä pelihahmon ulkonäköön, tai uusia koristeita pelaajan taloon.

## Juoni
Vaikka Azerothin sankarit onnistuivat karkottamaan Dimensius the All-Devouringin takaisin Pimeyden sydämeksi () kutsuttuun artefaktiin, Xal’atath ehti paeta artefaktin kanssa. Sota Pyhän Valon ja Tyhjyyden joukkojen välillä eskaloituu entisestään, kun Xal’atath hyökkää seuraavaksi Quel’Thalasiin vallatakseen Auringon kaivon ().

## Lähteet

## Aiheesta muualla
* Virallinen sivusto
Ménerval

**Ménerval** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 66 kilometriä Dieppen kaupungista kaakkoon.

Kunnan keskustassa oleva Notre-Damen kirkko on rakennettu 1100-luvulla, mistä on yhä jäljellä kirkon keskilaiva ja kellotorni. Kirkon kuori on 1500-luvulta. Sisätiloissa on säilynyt 1600-luvun barokkityylinen alttaritaulu. Kirkko kuului Saint-Germer-de-Flyn luostarille. Kunnan nähtävyyksiin kuuluu myös 1600-luvun jälkipuoliskolta tai 1700-luvun alusta peräisin oleva kalkkikivestä rakennettu silta Pont de Coq. Silta on todennäköisesti keskiaikaista alkuperää, ja se on listattu historialliseksi muistomerkiksi vuonna 2004.


Tiedosto:Ménerval.JPG|Notre-Damen kirkko.
Tiedosto:Ménerval - Saumont-la-Poterie - Le Pont de Coq.JPG|Pont de Coq.


## Lähteet

## Aiheesta muualla
Muumit-lukumaraton

**Muumit-lukumaraton** oli Yleisradion järjestämä lukumaraton, jossa luettiin Tove Jansson kirjoittamat yhdeksän pitkää muumikirjaa: Muumit ja suuri tuhotulva, Muumipeikko ja pyrstötähti, Taikurin hattu, Muumipapan urotyöt, Vaarallinen juhannus, Taikatalvi, Muumipappa ja meri, Muumilaakson marraskuu sekä Näkymätön lapsi ja muita kertomuksia. Muumit-lukumaraton oli jatkoa 5.-6. joulukuuta 2024 järjestetylle Tuntematon sotilas -lukumaratonille.

Muumit-lukumaratonissa oli mukana 130 lukijaa, ja luennan aloitti itse muumikirjojen luoja Tove Jansson äänitallenteelta. Livelukijoiden osuuden aloitti Tasavallan presidentti Alexander Stubb. Muina lukijoina kuultiin muun muassa ex-pääministeri Sanna Marinia, näyttelijä-muusikko Johannes Brotherusta, näyttelijä Leena Uotilaa, kirjailija Iida Turpeista, balettitanssija Atte Kilpistä, viihdetaiteilija Dosdelaa, jääkiekkoilija Marko Anttilaa, moukarinheittäjä Krista Tervoa, nyrkkeilijä Elina Gustafssonia, näyttelijä Alma Pöystiä, kirjailija Timo Parvelaa, runoilija Tomi Kontiota, muusikko Mirellaa, Emmaa ja Matildaa, näyttelijä Jarmo Koskea sekä Sointu ja Topi Borgia. Maratonin juonsi Christoffer Strandberg.

Lukumaraton lähetettiin suorana lähetyksenä Yle Areenassa ja Yle Teemalla 30. tammikuuta-1. helmikuuta 2026.

## Lähteet
Ortodoksinen kirkkomusiikki

**Ortodoksinen kirkkomusiikki** on ihmisäänellä laulettua, eli siinä ei käytetä soittimia. Ortodoksinen jumalanpalvelus koostuu saarnasta ja laulusta. Ortodoksisen kirkkomusiikin juuret ovat varhaisessa Bysantissa, mistä laulutyyli on kulkeutunut Venäjän kautta pohjoisemmaksi, myös Suomeen. Muinainen laulutyyli on säilynyt paljolti samanlaisena nykyaikaan saakka. Ortodoksinen kirkkomusiikki on sakraalimusiikkia ja sillä on samanlaiset normatiiviset säännöt kuin ikonitaiteella. Se sisältää vain vokaalimusiikkia. Musiikissa sävel on aina tarkalleen jumalanpalveluksen sanoman mukaista. Bysantissa laulettiin psalmeja, joiden pohjalta syntyi keskiajalla hymniperinne, minkä pohjalta puolestaan syntyi rukousveisu, tropari. Ortodoksisessa jumalanpalveluksessa kirkkomusiikin tehtävä on olla laulettua rukousta. Säveliä lukevat papit, diakonit ja lukijat, joita voivat olla kanttori tai asian oppineet maallikot. Useissa kirkoissa ja pyhäköissä on joskus esiintymässä kuoro.

## Lähteet
Atuagagdliutit/Grønlandsposten

**Atuagagdliutit/Grønlandsposten** (lyh. **AG**) on vuodesta 1861 asti ilmestynyt grönlannin- ja tanskankielinen lehti. Alun perin ilmestyi vain grönlanninkielinen *Atuagagdliutit*, mutta vuonna 1952 *Grønlandsposten* yhdistyi sen kanssa. Siitä lähtien lehti on ollut kaksikielinen.

Toukokuussa 2009 *Atuagagdliutit Grønlandsposten* avasi oman kotisivun osoitteessa ag.gl. Vuonna 2010 *Atuagagdliutit Grønlandsposten* yhdistyi Grönlannin toisen sanomalehden eli *[[Sermitsiaq (lehti)|Sermitsiaqin]]* kanssa. Samalla julkaisuväli harveni, ja lehteä alettiin julkaista vain kerran viikossa. Molempien lehtien sisältö ilmestyy nykyään sermitsiaq.ag -kotisivulla.

Lehden levikki oli vuonna 1952 noin 2500, vuonna 1991 noin 6000 ja vuonna 2004 noin 4000 kappaletta.

## Historia
*Atuagagdliutitin* ensimmäinen numero ilmestyi 1. tammikuuta 1861. Lehden perustaja oli geologi ja maantietelijä Hinrich Johannes Rink. Ensimmäinen sanomalehdessä julkaistu värillinen kuvituskuva julkaistiin myös vuonna 1861 *Atuagagdliutitissa*. Kuva oli puupiirros, joka esitti Nuukissa vieraillutta amerikkalaislaivastoa.

Lähetystyöntekijät olivat jo vuodesta 1790 lähtien jakaneet grönlantilaisille uskonnollista kirjallisuutta, ja vuoteen 1860 mennessä suurin osa länsigrönlantilaisista oli lukutaitoisia. *Atuagagdliutit* oli yksi ensimmäisistä ei-uskonnollisista grönlanninkielisistä kirjallisista julkaisuista. Lehden sekä Samuel Kleinschmidtin 1850-luvulla tehdyn grönlannin kielen oikeinkirjoituksen yhdenmukaistamistyön myötä grönlantilaiset saivat mahdollisuuden ilmaista itseään kirjallisesti ja julkisesti.

Vuoteen 1952 asti lehteä jaettiin ilmaiseksi. Vuonna 1952 *Atuagagdliutit* yhdistyi tanskankielisen *Grønlandspostenin* kanssa, ja tilauksesta piti alkaa maksaa. Vuosina 1974–1987 lehteä julkaistiin kerran viikossa, vuosina 1988–1993 kolmesti viikossa ja sen jälkeen kahdesti viikossa.

Grönlannin kansalliskirjasto Groenlandica kuvasi osana Tiden-hanketta lehden vuosikerrat 1861–1999 mikrofilmille, ja ne ovat verkossa saatavilla.

## Lähteet

## Aiheesta muualla

* Vuosikerrat 1861–1999 arkistossa .
Sonequa Martin-Green

**Sonequa Martin-Green** (s. 21. maaliskuuta 1985 Russellville, Alabama) on yhdysvaltalainen näyttelijä, joka tunnetaan parhaiten rooleistaan TV-sarjoissa The Walking Dead ja Star Trek: Discovery. Sitä ennen hän esiintyi useissa indie-elokuvissa. Ensimmäiset toistuvat roolinsa olivat Kanessa Jonesin rooli vuonna 2009 TV-sarjassa *Kasarmin naiset* ja Courtney Wellsin rooli vuosina 2009-2011 TV-sarjassa *Good Wife*. 

Martin-Green on ollut aviossa miehensä Kenric Greenin kanssa vuodesta 2010 lähtien ja heillä on kaksi lasta.

## Lähteet
Riekkalansaari

**Riekkalansaari** () on Laatokan pohjoisosan saari Karjalan tasavallan Sortavalan piirissä Venäjällä. Ennen toista maailmansotaa saari kuului Suomen Sortavalan maalaiskuntaan.

## Maantiede
Riekkalansaaren pinta-ala on noin 41 neliökilometriä. Se sijaitsee Laatokan pohjoisosan saaristossa Sortavalan kaupungin kaakkoispuolella. Saarella on seitsemän asutuskeskusta: Krasnaja Gorka, Lamberg, Nukuttalahti, Ojavoinen (*Ojavois*), Rantue, Tokkarlahti ja Zaretšje. Vuonna 2013 taajamissa oli yhteensä 325 asukasta.

Matkaa Riekkalansaaren ja mantereen välillä on noin sata metriä. Saareen kulkee kapea yksikaistainen ponttonisilta mantereelta.

## Historiaa
Varhaisimmat merkit maanviljelystä Riekkalansaaressa ovat 300–400-luvuilta, ja pysyvämmästä viljelystä on merkkejä 600-luvulta alkaen. Nukuttalahden kylästä on löydetty 500-luvulle ajoitettu kalmisto.

Riekkalansaari on Sortavalan seudun vanha keskus, jossa on ollut kirkko jo 1200-luvun loppupuolella. Riekkalansaaren Pyhän Nikolaoksen kirkko mainitaan Vatjan viidenneksen verokirjassa vuodelta 1500. Nykyinen kirkkorakennus on vuodelta 1891.

1930-luvulla Riekkalansaaressa oli yli 2&nbsp;000 asukasta 14 kylässä sekä neljä koulua. Saaren kyliä olivat tuolloin Airinniemi, Hakala, Heikkurinsaari, Ihaksela, Nukuttalahti, Ojavoinen, Parola, Pohjus, Rantue, Riekkala, Sinilä, Telkinniemi, Tokkarlahti ja Tukianmäki. Saaren ja mantereen välillä kulki Vorssun lossi.

Suomen alueluovutusten jälkeen Riekkalansaareen perustettiin kolme karjanhoito- ja maanviljelykolhoosia, jotka sijaitsivat Lambergin, Nukuttalahden ja Hakalan kylissä. Hakalan kolhoosi oli olemassa vain muutaman vuoden, kun taas Lambergin ja Nukuttalahden kolhoosit yhdistettiin vuonna 1953 sovhoosiksi, jolla oli navetta myös Ojavoisen kylässä. Viereisen Tulolansaaren autioiduttua 1960-luvulla siellä sijainneet pellot muutettiin Lambergin kolhoosin laitumiksi. Vuodesta 1958 vuoteen 1991 saarella toimi myös turkistarha. Saari yhdistettiin sillalla mantereeseen vuonna 1974.

## Lähteet
* 
### Viitteet
Pikknurme jõgi

**Pikknurme jõgi** (myös Putkjõgi, Peraküla jõgi, Pööraküla jõgi) on Virossa Jõgevamaalla Jõgevassa ja Põltsamaalla virtaava 32 kilometriä pitkä Pedja jõen sivujoki. Joen yhtymäkohta sijaitsee 31 kilometriä Pedja jõen suistosta yläjuoksulle. Joen valuma-alueen pinta-ala on 161 neliökilometriä ja joen suurimpia sivu-uomia ovat Neanurme jõgi (pituus 19 km ja valuma-alue 51 km²) ja Lusika oja (pituus 10 km ja valuma-alue 17 km²).

Pikknurme jõgi alkaa suoalueen (Tapiku soo) eteläosasta ja virtaa aluksi kaksi kilometriä kaakkoon Aidun kylään, josta se jatkaa 15 kilometriä Hundin suolle. Joki kääntyy Sadukülan kohdalla etelään ja alittaa valtatien 2 ennen Pikknurmen kylää. Peltomaiden keskellä sijaitseva Pikknurmessa sijaitsee Pikknurme järv, joka on padolla ylläpidetty pieni tekojärvi. Se on rakennettu joen jyrkkään kohtaan. Järven pinta-ala on 2,4 hehtaaria. Kylän jälkeen meanderoivaan jokeen yhtyy oikealta tuleva Neanurme jõgi, joka tulee Neanurmen ja Lustiveren suunnalta. Tässä kohtaa Pikknurme jõgi saapuu Alam-Pedjan luonnonsuojelualueelle. Siellä se virtaa kuusi kilometriä aluksi meanderoiden, mutta lopuksi se yhtyy Pedja jõgeen.

## Luontoarvoja
Joen ekologinen tila on luokiteltu erittäin hyväksi. Joen vesi on kirkasta, sen näkösyvyys oli yli 1,2 metriä ja veden happamuustaso oli noin pH&nbsp;8,1. Pikknurme järven padon alapuolisessa joessa on havaittu yhdeksän kalalajia, jotka ovat hauki, särki, ruutana, mutu, made, ahven, kymmenpiikki, kivennuoliainen ja kivisimppu.

## Lähteet
* 
### Viitteet
Etelä-Irakin Ahwar

**Etelä-Irakin Ahwar** on alue Irakin eteläosassa. Siellä on Unescon maailmanperintökohde, joka  koostuu seitsemästä osasta: kolmesta arkeologisesta kohteesta ja neljästä kosteikkoalueesta.

Urukin ja Urin arkeologiset kaupungit sekä Tell Eridun arkeologinen kohde ovat osa sumerilaisten kaupunkien ja asutuskeskusten jäänteitä, jotka kehittyivät Etelä-Mesopotamiaan 4. ja 3. vuosituhannen eaa. välillä Tigris- ja Eufrat-jokien soiselle suistoalueelle. Etelä-Irakin Ahwar – joka tunnetaan myös nimellä Irakin suoalue – on ainutlaatuinen, sillä se on yksi maailman suurimmista sisämaan suistoalueista erittäin kuumassa ja kuivassa ympäristössä.

Tigris- ja Eufrat-jokien suiston kosteikoista on suojeltu Huwaizah-, Itä- ja Länsi-Hammar- sekä Keskinen suoalue. 1990-luvun alussa Saddam Hussein yritti kuivattaa suot kostoksi alueella asuneille suoarabeille. Suo kutistui alle kymmenesosaan alkuperäisestä.

Huwaizah-suo on ainutlaatuinen kosteikko, joka saa suuria vesimääriä tulvista ja  kausiluonteisesti sadevettä, joka valuu sinne pohjoisilta ja koillisilta ylänköalueilta. Huwaizah on ainoa luonnontilassa säilynyt osa, joka säästyi 1980- ja 1990-lukujen kuivatuskampanjoista. Tämän seurauksena siitä tuli monien Lähi-idän afrikkalaista ja intialaista alkuperää olevien lintulajien ensisijainen turvapaikka. Nämä lajit ovat sittemmin levinneet takaisin alueen muihin osiin 2000-luvun alun tulvien jälkeen.

Keskinen suoalue muodostaa nykyisen Ahwarin ekologisen ytimen. Laajojen ekosysteemiensä ansiosta se tarjoaa suotuisan elinympäristön monille lajeille.

Itä- ja Länsi-Hammarin suoalueilla on murtovettä, sillä merestä tuleva suolavesi etenee sisämaahan sen eteläosassa. Alue ulottuu kaakossa laajenevalle aavikolle. Tämä luo hyvin erityiset ekologiset olosuhteet, joissa merikalalajit hyödyntävät Itä-Hammarin lisääntymisaluetta, kun taas Länsi-Hammar on miljoonien muuttolintujen viimeinen pysähdyspaikka ennen laajan Arabian autiomaan ylitystä.

## Lähteet
Luisa

**Luisa** on alun perin italian- tai espanjankielinen naisen etunimi, portugalin kielessä nimi kirjoitetaan *Luísa*. 

Etenkin saksalaisella kielialueella vastaava nimi on ollut käytössä myös muodossa *Luise,* joka voidaan tulkita ranskalaisen *[[Louise]]*-nimen mukaelmaksi. Luise oli ennen vuotta 1920 Saksan suosituimpia tytönnimiä ja on 1980-luvulta lähtien alkanut taas tulla muotiin. Vuosina 2008–2022 se on jatkuvasti ollut Saksassa 100 suosituimman tytönnimen joukossa. 

Nimi on miehennimen *[[Luis]] ([[Louis (etunimi)|Louis]])* naispuolinen vastine.

## Tunnettuja Luisa-, Luísa- tai Luise-nimisiä

* Luisa Casati (1881–1957), italialainen perijätär ja taiteiden tukija
* Luisa Cervera (s. 1964), perulainen lentopalloilija
* Luise Danz (1917–2009), saksalainen keskitysleirivartija
* Luísa Diogo (1958–2026), mosambikilainen poliitikko
* Luisa Kiala (s. 1982), angolalainen käsipalloilija
* Luise Krüger (1915–2001), saksalainen keihäänheittäjä
* Luise Kummer (s. 1993), saksalainen ampumahiihtäjä
* Luisa Landová-Štychová (1885–1969), tšekkoslovakialainen poliitikko ja tähtitieteilijä
* Luisa Laschi (1760–1790), italialainen sopraano
* Luisa Martín (s. 1960), espanjalainen näyttelijä
* Luise von Mecklenburg-Strelitz (1776–1810), Preussin kuningatar
* Luisa Neubauer (s. 1996), saksalainen ilmastoaktivisti
* Luise Otto-Peters (1819–1895), saksalainen kirjailija ja naisasianainen
* Luise Rainer (1910–2014), saksalais-yhdysvaltalainen näyttelijä
* Luisa Regimenti (s. 1958), italialainen poliitikko
* Luise Rinser (1911–2002), saksalainen kirjailija
* Luisa Rõivas (s. 1987), virolainen laulaja ja poliitikko
* Luisa Stefani (s. 1997), brasilialainen tennispelaaja
* Luísa Todi (1753–1833), portugalilainen mezzosopraano
* Luisa Tomas (s. 1983), angolalainen koripalloilija
* Luisa Wensing (s. 1993), saksalainen jalkapalloilija

## Kuvitteellisia Luisa-nimisiä

* Luisa Miller, Verdin samannimisen oopperan päähenkilö

## Lähteet
Benoît Saint-Denis

**Benoît Saint-Denis** (18. joulukuuta 1995) on ranskalainen vapaaottelija ja entinen ammattisotilas. Saint-Denis ottelee UFC:ssä ja hänen painoluokkansa on kevytsarja.

## Ammattilaisottelut

## Lähteet
If I Had Legs I’d Kick You

**If I Had Legs I’d Kick You** on vuonna 2025 ensi-iltansa saanut yhdysvaltalainen psykologinen draamakomediaelokuva, jonka on käsikirjoittanut ja ohjannut Mary Bronstein. Elokuvassa terapeuttina työskentelevä Linda (Rose Byrne) yrittää selviytyä keskellä tyttärensä mystistä sairautta, etäistä aviomiestään ja selvittämätöntä katoamistapausta samalla kun suhde omaan terapeuttiin muuttuu kerta kerralla vihamielisemmäksi. Muissa pääosissa ovat Conan O’Brien, Danielle Macdonald, Delaney Quinn, Christian Slater ja A$AP Rocky.

Elokuva sai maailmanensi-iltansa Sundancen elokuvajuhlilla 24. tammikuuta 2025, ja teatteriensi-illan Yhdysvalloissa 10. lokakuuta 2025 A24:n levittämänä. Se sai myönteisiä arvioita, ja erityisesti Byrnen roolisuoritus keräsi poikkeuksellista ylistystä. Byrne palkittiin roolistaan parhaan pääosan Hopeisella karhulla Berliinin elokuvajuhlilla sekä Golden Globe -palkinnolla, minkä lisäksi hän oli ehdolla parhaan naisnäyttelijän Critics' Choice -palkinnon saajaksi.

## Rooleissa

## Lähteet
Siviiliansion ritarikunta (Oman)

**Siviiliansion ritarikunta** (), tai **Omanin ritarikunta**, on omanilainen ritarikunta, joka perustettiin 23. heinäkuuta 1970 sulttaani Qabus ibn Saidin käskystä. Ritarikunta on tasavertainen Sotilasansion ritarikunnan kanssa ja sen ensimmäistä luokkaa jaetaan säännöllisesti ulkomaalaisille valtionpäämiehille ja omanilaisille kuninkaallisille.

Omanilaisten ritarikuntien keskenäisessä järjesteyksessä Siviiliansion ritarikunta on toiseksi korkea-arvoisin Al Saidin ritarikunnan jälkeen. Nimitykset ritarikuntaan tekee Omanin sulttaani.

Ritarikunnassa on viisi luokkaa:

*  I luokka
*  II luokka
*  III luokka
*  IV luokka
* V luokka

## Lähteet
Sotilasansion ritarikunta (Oman)

**Sotilasansion ritarikunta** () on omanilainen ritarikunta, joka perustettiin vuonna 1970 sulttaani Qabus ibn Saidin käskystä. Se on korkein mahdollinen omanilainen sotilaille tarkoitettu kunnianosoitus. Uusista nimityksistä päättää Omanin sulttaani. Ritarikunta on tasavertainen Siviiliansion ritarikunnan kanssa.

Ritarikunnassa on viisi luokkaa:

*  I luokka
*  II luokka
*  III luokka
*  IV luokka
*  V luokka

## Lähteet
Paul Seixas

**Paul Seixas** (s. 24. syyskuuta 2006 Lyon, Ranska) on ranskalainen maantiepyöräilijä, joka edustaa ranskalaista Decathlon CMA CGM Team - organisaatiota. Paul Seixas voitti vuonna 2024 nuorten aika-ajon maailmanmestaruuden. Vuonna 2025 Seixasista tuli historian nuorin UCI World Tourin etappikilpailussa kymmenen parhaan joukkoon sijoittunut pyöräilijä, kun hän sijoittui kahdeksanneksi Critérium du Dauphinéssa. Samana vuonna Seixasista tuli 100 vuoteen nuorin monumenttikisassa kymmenen parhaan joukkoon sijoittunut pyöräilijä, kun hän sijoittui seitsemänneksi Lombardian ympäriajossa.

## Saavutuksia

;2024
:Maantiepyöräilyn maailmanmestaruuskilpailut, Nuorten aika-ajon voitto, nuorten maantiekilpailun seitsemäs
;2025
:Tour of the Alps, pistekilpailun voitto, toinen sija 2. ja 5. etapilla
:Critérium du Dauphiné, Kokonaiskilpailun kahdeksas. Nuorten kilpailun kolmas
:Tour de l'Avenir, Kokonaiskilpailun voitto. Ensimmäisen ja viimeisen etapin voitto
:Maantiepyöräilyn EM-kilpailut, Maantiekisan kolmas
:Lombardian ympäriajo, seitsemäs sija
;2026
:Volta ao Algarve, kokonaiskilpailussa toinen, nuorten kilpailun ja 2. etapin voitto
:Faun-Ardèche Classic, voitto
:Strade Bianche, toinen

## Lähteet
Ilmaiskut Ternopiliin 19. marraskuuta 2025

Venäjän hyökkäsi 19. marraskuuta 2025 risteilyohjuksilla kahteen Ternopilissa sijaitsevaan asuinkerrostaloon. Ilmaiskujen seurauksena kuoli ainakin 38 siviiliä, joista kahdeksan oli lapsia. Lisäksi ainakin 99 ihmistä haavoittui, ja heistä 17 oli lapsia. Tapahtuma oli Venäjän hyökkäyssodan 2022– vakavin siviilejä tappanut yksittäinen hyökkäys yli kahteen vuoteen.

Venäjä kohdisti kahteen Ternopilissa sijaitsevaan 9-kerroksiseen kerrostaloon ilmaiskut Raduga H-101 -risteilyohjuksilla. Vasyl Stusin ja 15 Kvitnia kaduilla sijainneista talosta romuttui hetkessä useita kerroksia täysin tai vaurioitui pahoin. Ainakin toinen rakennuksista purettiin pian ohjusiskun jälkeen.

## Lähteet

## Aiheesta muualla
Al Saidin ritarikunta

**Al Saidin ritarikunta** () on omanilainen ritarikunta, joka perustettiin vuonna 1913 sulttaani Taimur ibn Faisalin käskystä. Sitä uudistettiin vuonna 1982. Nykyään sitä myönnetään lähtökohtaisesti ulkomaalaisille valtionpäämiehille. Ritarikunta on Omanin korkein mahdollinen kunnianosoitus. Uusista nimityksistä päättää Omanin sulttaani.

Ritarikunnassa on vain yksi luokka ja sen nauha on punainen vihreällä keskiraidalla:

*  ritarikunnan nauha

## Lähteet
Yahoo! Search

**Yahoo Search** on Yahoon omistama ja ylläpitämä hakukone, joka käyttää Microsoft Bingiä tulosten luomiseen.

Kun Yahoo Search julkaistiin ensimmäisen kerran vuonna 1994, se lähetti kyselyitä haettavaan sivuhakemistoon, jota täydensi sen verkkosivustohakemisto. Google suoritti verkkoindeksointia ja tietojen tallentamista vuosina 2000–2004, ja vuodesta 2003 alkaen Yahoo alkoi käyttämään Googlen hakukonetta, kunnes se kehitti oman hakukoneensa vuonna 2004.

## Lähteet
Khorramabadin laakson esihistorialliset kohteet

**Khorramabadin laakson esihistorialliset kohteet** ovat viisi luolaa ja kalliosuoja, joissa on jäänteitä esihistoriallisesta asutuksesta. Ne sijaitsevatt Iranissa lähellä Khorramabadin kaupunkia.

Luolat ovat nimeltään Kaldar, Ghamari, Gilvaran, Yafteh ja Kunji, kallioosuoja on  Gar Arjeneh. Ne  sijaitsevat kapealla ekologisella käytävällä, jossa on runsaasti juomavettä, kasveja ja eläimiä. Ihmisen toiminta ulottuu 63 000 vuoden taakse, ja todisteita on olemassa keski- ja myöhäispaleoliittisesta kaudesta. Nämä löydöt edustavat Mousterin ja Baradostin kulttuureja ja niistä saadaan tietoa varhaisesta ihmisen evoluutiosta ja muuttoliikkeestä Afrikasta Euraasiaan. Esineet, kuten koriste-esineet ja edistyneet kivityökalut, korostavat varhaisten ihmisten kognitiivista ja teknologista kehitystä Zagrosvuoristossa. Alueen tutkiminen on edelleen kesken.

## Lähteet
Bijan Robinson

**Bijan Robinson** (30. tammikuuta 2002 Tucson, Arizona) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. Robinson edustaa NFL-joukkue Atlanta Falconsia, joka varasi hänet vuoden 2023 varaustilaisuudessa ensimmäisellä kierroksella koko varaustilaisuuden 8. pelaajana. 

## Ura
Lähde: 

Bijan Robinson pelasi yliopistojalkapalloa Texasin yliopistossa kausina 2020-2022. Viimeisenä kautenaan hänet palkittiin koko yliopistosarjan parhaana keskushyökkääjänä.

Robinson siirtyi yliopistosarjasta NFL:ään kaudeksi 2023. Ensimmäisellä kaudellaan Robinson sai 214 juoksuyritystä, joilla hän eteni 976 jaardia tehden 4 touchdownia. Robinson myös sai 58 syötön vastaanottoa edeten heittopeleissä 487 jaardia tehden 4 touchdownia.

Kaudella 2024 Robinsonin juoksuyritykset lisääntyivät merkittävästi. Hän kantoi palloa 304 edeten 1 456 jaardia ja tehden 14 touchdownia. Lisäksi heittopelissä Robinson otti 61 kiinniottoa, joilla hän eteni 431 jaardia tehden yhden touchdownin.

Kaudella 2025 Robinson saavutti 287 juoksuyritystä edeten 1 478 jaardia ja tehden 7 juostua touchdownia. Hän sai 79 syötön vastaanottoa edeten 820 jaardia ja tehden 4 touchdownia. Kauden päätteeksi Robinson valittiin NFL:n tähdistöpeliin sekä nimettiin liigan tähdistökentälliseen.

## Lähteet

## Aiheesta muualla
Johan Wellander

**Johan Wellander** (31. lokakuuta 1735 Linköping – 10. maaliskuuta 1783 Tukholma) oli ruotsalainen virkamies, opettaja ja kirjailija. Hän valmistui juristiksi Uppsalan yliopistosta vuonna 1760 ja toimi muun muassa Tukholman kämnerinoikeuden puheenjohtajana. Wellander kirjoitti libreton ensimmäiseen ruotsinkieliseen oopperaan *Thetis och Pelée*, joka sai ensi-iltansa Kuninkaallisessa oopperassa tammikuussa 1773.
## Lähteet

## Aiheesta muualla
Wellander

**Wellander** on seuraavien ruotsalaisten henkilöiden sukunimi:

* Johan Wellander (1735–1783), virkamies ja kirjailija
* Lasse Wellander (1952–2023), muusikko ja musiikkituottaja
Maroniittikirkko

**Maroniittikirkko** viittaa pääsääntöisesti Libanonissa asuvien maroniittien harjoittamaan kristinuskoon. Se kuuluu myös sui iuris -periaatteella roomalais-katolilaiseen kirkkoon, mutta noudattaa tästä huolimatta itäistä perinnettä. Kirkkokunnan liturginen kieli on syyria.

Vuonna 2017 kirkkokuntaan laskettiin kuuluvan 3,49 miljoonaa ihmistä. Maroniittien lisäksi Libanonissa on myös muita kristittyjä, kuten esimerkiksi ortodokseja. 

## Historia
Maroniittikirkko katsoo olevansa syyrialaisen kirkkoperinteen hengellinen perillinen ja se perustettiin 400-luvulla. Kirkkokunnan nimi juontaa erakosta nimeltä Pyhä Maron, joka eli 300- ja 400 -lukujen vaihteessa. Kirkkokunnan varhaiset vaiheet ovat hämärän peitossa: maroniittien itsensä mukaan he ovat aina olleet ehtoollisyhteydessä katolisen kirkon kanssa, mutta osa historian tutkijoista arvelee maoriniittien olleen monoteletisteja.

Osmanivaltakunnan aikana maroniitit laskettiin kristityiksi, eli heidän tuli maksaa jizya-veroa, joskin maroniittipapisto oli siitä yleensä vapautettu, koska heidän piti elää köyhyydessä. 

Kirkkokunnan johtajana on vuodesta 2011 lähtien toiminut patriarkka Béchara Boutros Raï. Hänen yläpuolellaan virallisessa hierarkiassa on paavi.

## Lähteet
Willy Kükenthal

**William "Willy" Kükenthal** (1861 Weißenfels, Saksa – 1922 Berliini, Saksa) oli saksalainen eläintieteilijä. Hän matkusti 1886 ja 1889 napamaissa, 1894 ja 1895 Malaijien saaristossa. Hänet nimitettiin 1889 professoriksi Jenan yliopistoon ja 1898 Breslaun yliopistoon.

## Julkaisut
* *Vergleichend-anatomische und entwickelungsgeschichtliche Untersuchungen an Waltieren* (1889–1893) 
* *Leitfaden für das zoologische Praktikum* (1898)

## Lähteet

## Aiheesta muualla
Jane Horney

**Ebba Charlotta ”Jane” Horney** (vuosina 1939–1943 **Granberg**; 8. heinäkuuta 1918 Tukholma – 20. tammikuuta 1945 Juutinrauma) oli ruotsalainen nainen, jonka Tanskan vastarintaliike teloitti tammikuussa 1945 syytettyään tätä vakoilusta Saksan hyväksi. Horney työskenteli nuorena Göteborgin ja New Yorkin välillä liikennöinneillä valtamerilaivoilla ja matkusteli Grönlannissa. Vuonna 1941 hän muutti Berliiniin *[[Aftonbladet]]in* kirjeenvaihtajana toimineen miehensä kanssa ja oli yhteydessä Tanskan vastarintaliikkeeseen. Avioeron jälkeen 1943 Horney muutti Tanskaan, missä hän herätti epäilyksiä liikkumalla saksalaisten seurassa. Horney teki yhteistyötä Ruotsin tiedustelupalvelun kanssa koodinimellä ”Eskimå” ja hänen teloituksensa herätti suuttumusta, koska hänet katsottiin tapetun ilman riittäviä todisteita ruotsalaisella aluksella mahdollisesti Ruotsin aluevesillä. Vuonna 1985 esitettiin tapaukseen perustuva televiosarja ''Jane Horney'', jonka vastarintaliikkeeseen kuuluneet yrittivät estää. Uudempi tutkimus on osoittanut, että Horney todennäköisesti yritti salaa auttaa tanskalaisia juutalaisia pakenemaan holokaustia. Hänen useat vierailunsa Gestapon päämajassa Kööpenhaminassa liittyivät pyrkimyksiin vapauttaa saksalaisten vangitsema Jörgen Winkel, johon hän on oli rakastunut.
## Lähteet

## Aiheesta muualla

* Svenskt kvinnobiografiskt lexikon
Horney

**Horney** on seuraavien henkilöiden sukunimi:

* Jane Horney (1918–1945), ruotsalainen Tanskan vastarintaliikkeen teloittama nainen
* Karen Horney (1885–1952), saksalais-yhdysvaltalainen psykoanalyytikko
Karl-Ewert Christenson

**Karl-Ewert Christenson** (oik. *Karl Evert Christensson*; 18. tammikuuta 1888 Lund – 9. tammikuuta 1965 Solna) oli ruotsalainen näyttelijä ja revyytaiteilija.
## Lähteet
Christenson

**Christenson** on seuraavien  ruotsalaisten henkilöiden sukunimi:

* Irma Christenson (1915–1993), näyttelijä
* Karl-Ewert Christenson (1888–1965), näyttelijä ja revyytaiteilija
Karl Friedrich Küstner

**Karl Friedrich Küstner** (1856 Görlitz – 1936 Mehlem, Saksa) oli saksalainen tähtitieteilijä, vuodesta 1891 tähtitieteen professori ja observatorion johtaja Bonnin yliopistossa. 

Ollessaan havaitsija Berliinin observatoriossa Küstner keksi 1884 ja 1885 latitudivaihteluilmiön. Keksintö julkaistiin 1888 tutkimuksessa *Neue Methode zur Bestimmung der Aberrationskonstante*. Hänen tähtitieteelliset havaintonsa ovat kohdistuneet muun muassa kiertotähtiin, pyrstötähtiin, vaihteleviin tähtiin, pimennyksiin, kaksoistähtiin, ja lisäksi hän on tehnyt pitkiä havaintosarjoja tähtien paikanmäärityksistä ja ominaisliikkeestä. Niiden tuloksia ovat muun muassa 1897 julkaistu *Die Eigenbewegung von 335 Sternen nach älteren und eigenen Beobachtungen* sekä useat sen jälkeisinä vuosina ilmestyneet tähtiluettelot.

Küstner toimitti uuden painoksen Friedrich Wilhelm August Argelanderin suuresta tähtikartasta (1899) ja *Bonner Durchmusterung* -luettelosta (1900). Hän määritteli 1905 spektrografisesti Auringon parallaksin mittaamalla Dopplerin periaatteen avulla tähtien spektreistä maapallon nopeuden radassa. Nopeudesta voitiin määritellä radan suuruus ja siitä Auringon parallaksi (*Eine spektrographische Bestimmung der Sonnenparallaxe*).

## Lähteet

## Aiheesta muualla
Carrington

**Carrington** on muun muassa seuraavien henkilöiden sukunimi:

* Dora Carrington (1893–1932), englantilainen eksentrikko, feministi ja taidemaalari
* Leonora Carrington (1917–2011), brittiläinen kuvataiteilija ja kirjailija
* Lisa Carrington (s. 1989), uusiseelantilainen ratameloja, olympiavoittaja
* Peter Carington (1919 –2018), brittiläinen konservatiivipoliitikko ja ministeri
* Richard Christopher Carrington (1826–1875), englantilainen tähtitieteilijä
Airanne (järvi)

**Airanne** ( tai Аиранне) on Venäjällä Karjalan tasavallan Sortavalan piirissä Sortavalan kaupungin lähellä sijaitseva järvi.

Airanne on 1,9 kilometriä pitkä, 0,6 kilometriä leveä ja sen pinta-ala on 0,5 neliökilometriä eli noin 50 hehtaaria. Järven keskisyvyys on neljä metriä ja tilavuus noin 2 miljoonaa kuutiometriä. Sortavalan kaupungin asutus yltää järven kaakkoisrannalle. Alueen kuuluessa Suomelle järven rannoilla sijaitsivat Airanteen, Loplolan ja Tuhkalan kylät.

Airanne luetaan osaksi Kiteenjoen–Tohmajoen vesistöä. Järvestä on yhteys Vakkojoen kautta suoraan Laatokkaan sekä kanavan kautta Karmalanjärveen. Airanteen pinnankorkeus on noin kuusi metriä mpy., joka on sama kuin Karmalanjärvellä.

Airanteen itärannalla sijaitsee 63,5 metrin korkuinen Kuhavuori, joka on osa vuonna 1874 perustettua Vakkosalmen puistoa. Sortavalan Laulujuhlat järjestettiin puistossa ensimmäisen kerran vuonna 1896. Sotien jälkeen puisto nimettiin Leninin–Stalinin komsomolin puistoksi ja Stalinin kuoleman jälkeen vuonna 1953 Leninin komsomolin puistoksi. Nimi muutettiin takaisin Vakkosalmen puistoksi vuonna 1995.

## Lähteet
Jouko Vuorinen (professori)

**Jouko Juhani Vuorinen** (13. marraskuuta 1937 Kokemäki – 23. syyskuuta 2006 Helsinki) oli suomalainen valimotekniikan professori.

Jouko Vuorinen syntyi puuseppä Kalle Väinö Valter Vuorisen ja Olga Josefina Hakolan perheeseen. Hänen puolisonsa 1958–1963 oli Eila Hillevi Aalto-Setälä, 1964–1993 Sinikka Anneli Löytökorpi ja vuodesta 1996 Laura Leena Jääskivi. Vuorinen tuli ylioppilaaksi Kokemäen yhteiskoulusta 1957 ja valmistui Teknillisestä korkeakoulusta diplomi-insinööriksi 1962 ja tekniikan lisensiaatiksi 1968 ja väitteli siellä tekniikan tohtoriksi 1982.

Vuorinen oli Vuoksenniska-yhtiön tutkimusinsinööri 1962–1963, Fiskarsin tutkimusinsinööri 1963–1966, Puolustuslaitoksen Vammaskosken tehtaan teknillinen johtaja 1966–1969, Rastorin konsultti 1969–1970, Kymin-yhtiön Högforsin valimon tutkimuspäällikkö 1970–1974 ja Tampellan tutkimuspäällikkö 1974–1977. Tampereen teknillisen oppilaitoksen yliopettaja Vuorinen oli 1977–1983 ja Teknillisen korkeakoulun valimotekniikan professori 1983–2000. Hän oli myös Lappeenrannan teknillisen korkeakoulun dosentti vuodesta 1985 ja vieraileva professori Michiganin teknillisessä yliopistossa 1997. Vuorinen sekä julkaisi tutkimuksia että kirjoitti yksin ja muiden kanssa tietoteoksia

## Lähteet
Karlavagnen

**Karlavagnen** (’Otava’) on Sveriges Radion radio-ohjelma, jota on esitetty P4-kanavalla vuodesta 1993. Ohjelma tulee arki- ja sunnuntai-iltaisin klo 21.40 alkaen. Kuuntelijat saavat soittaa studioon ja keskustella juontajien kanssa vaihtuvista aiheista.
## Lähteet

## Aiheesta muualla
* Sveriges Radio
Louisa

**Louisa** on naisen etunimi.

Nimi on muunnelma ranskalaisesta naisennimestä *[[Louise]],* joka on miehennimen *[[Louis (etunimi)|Louis]]* naispuolinen vastine. Saman nimen vastineita tai mukaelmia ovat myös *[[Luisa]]* ja *Luise* sekä *[[Loviisa (nimi)|Loviisa]]*.

## Tunnettuja Louisa-nimisiä

* Louisa (1724–1751), englantilainen prinsessa, Tanskan ja Norjan kuningatar
* Louisa Adams (1775–1852), Yhdysvaltain presidentin puoliso
* Louisa May Alcott (1832–1888), yhdysvaltalainen kirjailija
* Louisa Rose Allen (Foxes) (s. 1989), brittiläinen laulaja ja lauluntekijä
* Louisa Augusta (1771–1843), Tanskan prinsessa
* Louisa Chirico (s. 1996), yhdysvaltalainen tennispelaaja
* Louisa Hanoune (s. 1954), algerialainen poliitikko
* Louisa Lytton (s. 1989), brittiläinen näyttelijä
* Louisa May Merrifield (1906–1953), englantilainen rikollinen
* Louisa Nécib (s. 1987), ranskalainen jalkapalloilija
* Louisa de la Ramée (Ouida) (1840–1908), englantilainen kirjailija
* Louisa Swain (1800–1880), ompelija, ensimmäinen nainen, joka sai äänestää Yhdysvaltain vaaleissa
* Louisa Tyndall (1845–1940), englantilainen aatelisnainen, fyysikko John Tyndallin puoliso ja avustaja

## Muuta nimen käyttöä

* Louisan piirikunta (Virginia)

## Lähteet
Richard Christopher Carrington

**Richard Christopher Carrington** (1826–1875) oli englantilainen tähtitieteilijä. Hän oli alkujaan pappi mutta ryhtyi tähtitieteilijäksi James Challisin innostamana. Hän oli 1849–1851 assistenttina Durhamin observatoriossa. Hän perusti Redhilliin yksityisen observatorion, missä hän teki 1853–1861 havaintoja auringonpilkuista ja öisen taivaan tähdistä.

Carringtonille myönnettiin vuonna 1859 Royal Astronomical Societyn kultamitali.

## Lähteet

## Aiheesta muualla
Dilmunin hautakummut

**Dilmunin hautakummut** ovat muinaisia hautapaikkoja Bahrainin saaren pohjoiososassa. Kaikkiaan hautakumpuja on noin 11 774. Niistä 21 kohdetta, joista kuusi on hautakumpukenttiä ja 15 kuninkaallisia kumpuja, muodostaa Unescon maailmanperintökohteen vuodesta 2019.

Hautakummut rakennettiin vuosien 2200 ja 1750 eaa. välillä. Kussakin hautakumpukentässä on useita kumpuja, joita voi olla muutamista kymmenistä useisiin tuhansiin. Alun perin kummut olivat muodoltaan lieriömäisiä matalia torneja. Kuninkaallisille rakennettiin kaksikerroksisia torneja, joissa on ainutlaatuiisia yksityiskohtia kuten alkoveja. Hautakummut ovat todisteita varhaisesta Dilmunin sivilisaatiosta noin toisella vuosituhannella eaa., jolloin kaupankäynnin tuottama vauraus mahdollisti koko väestölle soveltuvan monimutkaisen hautausperinteen kehittämisen.

## Lähteet
Tarulinna (taajama)

**Tarulinna** () on taajama Karjalan tasavallan Sortavalan piirin Haapalammen kunnassa Venäjällä. Se sijaitsee Haapalammen taajaman itäpuolella Laatokan rannalla Riekkalansaarta vastapäätä. Vuonna 2013 taajamassa oli 20 asukasta.

Nykyisen taajaman paikalle syntyi asutusta 1800-luvulla, jolloin Sortokalliolta louhittiin kvartsia lasin valmistukseen. Vuonna 1909 Sortavalan ylilääkäri Gustaf Johannes Winter rakennutti Pennusniemeen eli Taruniemeen Tarulinnan huvilan. Rakennuksen suunnitteli arkkitehti Eliel Saarinen. Tarulinna ei ollut Suomen aikaan kylännimi, vaan huvilan alue kuului Sortavalan maalaiskunnan Kellomaniemen kylään.

Neuvostoaikana Tarulinnassa toimi sanatorio. Nykyisin taajamassa on kaksi siirtolapuutarhaa sekä lomakylä *Datša Vintera*. 

## Lähteet
* 
### Viitteet
UFC 244

**UFC 244: Masvidal vs. Diaz** oli vapaaottelutapahtuma, joka oteltiin 3. marraskuuta 2019 New Yorkissa. Tapahtuman pääottelussa Jorge Masvidal ja Nate Diaz ottelivat historian ensimmäisestä BMF-vyöstä. Tapahtumassa nähtiin myös suomalaisen Makwan Amirkhanin ottelu yhdysvaltalaista Shane Burgosia vastaan.

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Kevin Lee ja Corey Anderson**
***Illan kamppailu: Stephen Thompson vs. Vicente Luque** 
## Lähteet
*https://www.forbes.com/sites/trentreinsmith/2019/11/03/ufc-244-delivers-second-best-gate-and-attendance-for-ufc-event-in-new-york/

*https://www.tapology.com/fightcenter/events/60322-ufc-244

*https://www.espn.com/mma/fightcenter/_/id/401131746/league/ufc
Henrieta Todorova

**Henrieta Todorova** (o.s. Henrieta Theodor Blank; 25. helmikuuta 1933 Sofia – 12. huhtikuuta 2015 Sofia) oli bulgarialainen arkeologi, joka tutki Kaakkois-Euroopan neoliittista ja eneoliittista kautta.

Todorova oli Bulgarian tiedeakatemian kirjeenvaihtajajäsen, Saksan arkeologisen instituutin jäsen sekä Berliinissä toimivan Leibniz-Sozietät der Wissenschaften -akatemian ulkomainen jäsen.

## Elämä ja ura

Henrieta Todorova opiskeli historiaa ja filosofiaa Bratislavan Comeniuksen yliopistossa ja valmistui vuonna 1954. Hän väitteli tohtoriksi vuonna 1964 Slovakian tiedeakatemian arkeologisessa instituutissa Nitran kaupungissa Antonín Točíkin johdolla.

Vuodesta 1967 lähtien hän työskenteli Bulgarian tiedeakatemian arkeologisessa instituutissa. Vuonna 1978 hän habilitoitui Bulgariassa eneoliittista kautta käsittelevällä monografialla ja sai historiallisen tieteen tohtorin arvon. Vuosina 1978–1990 hän johti monitieteistä tutkimusryhmää ja toimi vuosina 1989–1993 instituutin varajohtajana.

Todorova kuoli vuonna 2015 Sofiassa. Hänen toiveensa mukaisesti osa hänen tuhkastaan siroteltiin Durankulakin järvelle.

## Tieteellinen merkitys

Henrieta Todorova julkaisi 18 monografiaa ja yli 150 tieteellistä artikkelia. Hänen tutkimuksensa käsittelivät neoliittista ja eneoliittista aikaa, pronssikautta, metallurgian varhaisvaiheita sekä pitkäaikaisia kulttuurisia ja ilmastollisia muutoksia Kaakkois-Euroopassa.

Hän osallistui useiden Bulgarian arkeologisten kulttuurien määrittelyyn (esimerkiksi Usoe, Varna, Ovčarovo ja Poljanica) ja oli keskeisessä roolissa Durankulakin arkeologisen kompleksin tutkimuksessa, joka on yksi Länsi-Mustanmeren alueen merkittävimmistä esihistoriallisista kohteista.

## Palkinnot

* Vuonna 2003 Henrieta Todorova merkittiin Dobričin kaupungin kunniakirjaan määräyksellä nro 139, annettu 5. maaliskuuta 2003.
* 2007 – juhlakirja *PRAE: In honorem Henrieta Todorova*.
* 2016 – muistoteos *In Memory of Henrieta Todorova: Between Earth and Heaven – Symbols and Signs*

## Valitut teokset

## Lähteet